એલ્ગર પરિષદની માત્ર જાહેરાતથી પૂણેમાં, પ્રભુત્વ ધરાવતા બ્રાહ્મણ સમુદાયના વિરોધની જ્વાળા ફાટી નીકળી, જે પછીથી જાહેરજનતાના દબાણ હેઠળ શમાવવામાં આવી અને જેના પછી ભીમા કોરેગાંવના ઇતિહાસ પર ચર્ચા કરવા માટે આયોજકોને ખુલ્લું આમંત્રણ આપવામાં આવ્યું હતું. વર્ષ ૨૦૧૭માં થોડા મહિના પૂર્વે બીજા એક કિસ્સામાં આ સમુદાય દબાણમાં આવી ગયો હતો, જ્યારે વૈજ્ઞાનિક મેધા ખોલેએ પોતાની રસોઈયણ પર પોતાની જાતિની સાચી ઓળખ છૂપાવવા વિશે અને મેધાના પરિવારની ધર્મચુસ્તાને અભડાવવા માટે દાવો કરવાનો પ્રયાસ કર્યો હતો. બિન-બ્રાહ્મણ મરાઠા રાજકારણ, રાષ્ટ્રવાદી કૉંગ્રેસ પાર્ટી (એનસીપી)ને હરાવ્યા પછી ભાજપે રાજ્યમાં બ્રાહ્મણ-અન્ય પછાત વર્ગોને જોડતો એક સામાજિક સમુહ ઊભો કર્યો છે. હુમલાના મુખ્ય કર્તાધર્તા તરીકે શિવ પ્રતિષ્ઠાનના સંભાજી ભીડે અને હિન્દુ એકતા મંચના મિલિંદ એકબોટે ઓળખી કાઢવામાં આવ્યા છે. એ બંનેની રાજ્ય અને કેન્દ્રમાં શાસિત પક્ષો સાથે ઘણી મૈત્રી છે, તેમજ રમખાણોના અને સાંપ્રદાયિક, ખાસ કરીને દલિત સમુદાય સામેની ઉશ્કેરણીઓ પાછળ બંનેનો હાથ રહ્યો છે.